
Téglás János

*Késői tiszteletadás*

Babits Mihály 71. születésnapján, 1954. novem-ber 26-án avatták fel a Kerepesi úti temetőben sír-emlékét (Ferenczy Béni *Apolló* című bronz dombor-művét). A jó barát, Illyés Gyula akkor arról beszélt, hogy a költő halála óta eltelt tizenhárom évben nem volt okuk megbánni, hogy „*Babits Mihály merészsége, csillapíthatatlan igényessége, szívós hűsége, mély embersége és frázistalan hazafisága mellett*” hitet tettek, mert kiderült „*mennyire szükségesek ezek az értékek jelenünk-nek, jövendőnknek is.*”

A mai tanácskozás ezeknek a napjainkban meg a holnapjainkban is fontos értékeknek a szellemében jött létre, és a szervező intézményeken kívül egy hajdanvolt iskola, a tisztviselőtelepi főgimnázium késői tisztelet-adását is kifejezi.

Itt tanított a leghosszabb ideig (közel három és fél évig!) a költő. Sokáig jól érezte magát „a szép Tisztviselőtelepen, a fővárosban és mégis kis városban”, tetszett neki a környezet, Gaal Mózes atyai gondoskodása, a barátok (Dienes Pál és Dienes Valéria), valamint a kollégák (dr. Görög Imre, dr. Kallós Ede, Pál Mózes) társasága, a diákok érdeklődése és az önképzőkör tagjainak lelkes munkája.

Azután jött a nagy háború. A vérontástól irtózó költő a tanári szo-bában ennek az ér-zésének hangot is adott, és „a vita hevében” többször összetűzött kollégá-ival, akiknek a fele a *Játszottam a kezé-vel* című szerelmes versének utolsó há-rom közismert sora („*nagyobb örömmel ontanám ontanám/ kis ujjáért a csobogó vért,/ mint száz királyért, lobogóért!*”) miatt ki-robbant országos botrány hatására, egy 1915. novemberi rendkívüli értekezleten, ellene fordult. A Budapesti Hírlap által elindított sajtó-hadjárat során kemény szavakkal vádolták, – Kosztolányi szerint – még a hazafiságába is belekötöttek. A felsőbb szervek pedig – fél évvel a vers közzététele után – „más működési körbe” helyezték, kilenc hónapra száműzték a tanári katedráról. A megbántott, elkeseredett, „érzékeny és gyenge” költő néhány hónap múlva elhagyta a korábban még „békés árnyas kis sziget”-nek tartott Telepet, Szabóky (ma Bíró Lajos) utcai lakását. (Budapesti életének egyébként ez olyan helyszíne, amit tisztelői, a gimnázium öregdiákjai nemrég jelöltek meg táblával.) Távozásakor egy új verseskötetet vitt magával, melyről később így vallott: „egy köny-vemben sincs annyi az életemből, mint a Recitativban”. Az önképzőkör tagjai és Gaal Mózes igazgató fájó szívvel búcsúztatják, a kollégák nagy része azonban nem köszönt el tőle.

Az iskola értesítőiben ezután évtizedekig csak a tanárok névsorában említik meg őt. A pedagógusok és tanítványaik azonban alig tudnak va-lamit – az 1949 óta már a tananyagban is szereplő költőnek – az intézmény-ben eltöltött évei-ről. Csak egy 1960 végén rendezett ün-nepélyen hangzik el Babits-vers a megcsonkított gimnázium falai között: Szakács Miklós öregdiák, a Vígszínház művésze adja elő a Telepen írt *Húsvét előtt* című költeményt.

Babits-hagyományok ápolásával a tanár úr eltávolítása után fél évszázaddal, az 1970-es évektől kezdtek foglalkozni a diákok, de ekkor már a Széchenyi István Gimnázium nyomdaipari iskolává alakult át, és az Újpalotán működő Ságvári/ Tótfalusi Nyomdaipari Iskola része lett. Itt azzal őrizték a ta-nár úr emlékét, hogy tiszteletére 1976 és 1997 kö-zött, minden esz-tendőben két–há-rom (300 példány-ban megjelent) kis könyvet (összesen 75 kötetet) készí-tettek az Athenae-um, a Zrínyi, a Szik-ra Lapnyomda, a Mesterprint Kft és a Tolnai Lajos ut-cai Tannyomda vezetőinek, oktatóinak és dolgozóinak a segítségével. Ezekben a költő életével, irodalmi működésével kapcsolatos dokumen-tumokat (újságcikkeket, kéziratokat, leveleket) gyűjtötték össze. Mun-kájukat Gál István irodalomtörténész, Juhász Ferenc, Karinthy Ferenc, Keresztury Dezső, Lakatos István és Rába György is segítette. Ezek a könyvek nem kerültek kereskedelmi forgalomba, a diákok ballagó tarisznyájukban vitték magukkal, útravalóul.

Kisebb szünet után, 2005–2008 között ismét három kiadványt készí-tett a Tannyomda. Az egyik még az önállósága ide-jén született, a másik ket-tő akkor, amikor már más oktatási intézményekhez (Klauzál Gábor Műszer-ipari Szakközépiskola, Szily Kálmán Kéttannyelvű Műszaki Szakközép-iskola) kapcsolták.

Aztán megint eltelt egy évtizednél is hosszabb idő és újabb emlékjelek születtek. 2020-ban a gimnázium két öregdiákja (Kelle Antal ArtFormer, a Széchenyi Akadémia tagja és osztálytársa, néhai Szegvári Ferenc) sárgaréz emléktáblát készített, melyet – az Országos Pedagógiai Könyvtár és Múzeummal együttműködve – a következő esztendőben helyeztek el a „Tündérkastély” főbejáratánál. (Ezt azóta évenként meg-koszorúzzák a nyugdíjas korú széchenyisták.) A nyomdaipari iskola két öregdiákja (Endzsel Ernő és Kaló Margó) pedig már a saját nyomdájában (Europrinting Nyomda és a Kaló Design) adott ki egy-egy könyvet a költő tiszteletére. A köteteket Árvai Sándor, az iskola volt tanára (nyu-godjék békében!) és Árvai Szilvia, az iskola régi tanulója tervezte.

A mai emlékezés azért is kötődik egy kicsit az 1976-ban megszüntetett oktatási intéz-ményhez, mert a konferencia szervezője, a Magyar Papír-múzeum igazgatója, Pelbárt Jenő ennek a gimnáziumnak volt egy-kor a diákja.

1954-ben Illyés Gyula keserűen álla-pította meg, hogy „*kevesen vagyunk itt*”, de – tette hoz-zá reményked-ve –, „*ennyien tizenháromszor tizenhárom év után is lesznek itt, és Babits Mihálynak ez volt a fonto-sabb.*”

Ebből a látnoki 169 esztendőből azóta már eltelt 69 év, és Illyés Gyula bizakodó mondatait a mai tanácskozás is igazolja. Most – a Babits életében még Dunapentele néven ismert alig 4000 fős nagyközség helyén létrejött – Dunaújvárosban elsőként (és a közeljövőben még több helyen!) sokan emlékezünk a 140 éve született költőre. Nem csak előadásokkal, kiállításokkal, hanem a kritikai kiadás köteteivel is az ő szellemét idéz-zük, jelezve azt, amit Illyés állított Babitsról: „*Amiért éltél, az él.*”

*Babits Mihály papíremlékezete*.

Konferencia a Magyar Papírmúzeumban

Dunaújváros, 2023. szeptember 15.